cyanic-selkie/wikianc huggingface dataset:
Donsö
Øya har flere rederier, et musikkstudio og flere byggentreprenører. I Donsø havn er det 50-70 plasser for fritidsbåter. Gjestehavnen er utstyrt med toaletter, dusj og vaskerom. Foreningen Donsö IS arrangerer årlig «Donsö Hamnfest» den første lørdagen i august.
Donsö har landforbindelse via Västtrafiks ferger, på folkemunne kalt «ångbåten» (dampbåten). Fergene trafikkerer samtlige bebodde øyer i Göteborgs sørlige skjærgård. Øya har også broforbindelse med øya Styrsö.
Alta-Kautokeinovassdraget
Alta-Kautokeinovassdraget er ei elv i Finnmark som starter på Finnmarksvidda ved grensen til Finland og fylkesgrensen mot Troms, og renner ut i Altafjorden. Elva er 229 km lang og har et nedslagsfelt på 8963 km². Elva er med dette Norges 11. lengste og Finnmarks 3. lengste. Når en ser på nedslagsfelt er elva Norges 6. største og Finnmarks 3. største. Elva renner igjennom Kautokeino kommune og Alta kommune. Øvre del av elva ned til Alta kraftverk heter Guovdageaineatnu / Kautokeinoelva og nedre del heter Álttáeatnu / Altaelva.
Brukere av vassdraget
Det drives utstrakt fiske i hele vassdraget. Vassdraget brukes også som transportåre med båt, primært til privat bruk, men også noe turisttrafikk. Grunnvannet fra vassdraget blir brukt til drikkevannsuttak flere steder. Største vannverk er Alta vannverk som pumper ut grunnvann til bruk i Alta by. I vassdraget er det to kraftverk, Alta kraftverk som eies av Statkraft SF og Čábardasjohka kraftverk som eies av Ymber.
Verneområder
De delene som ikke er utbygget ble i 1980 vernet mot videre kraftutbygging i Verneplan II for vassdrag.
Det finnes to naturreservater i vassdragets nedbørsområde, og det er Goskamark naturreservat i Alta kommune og Máze naturreservat i Kautokeino kommune. Flere områder er foreslått vernet.
Bebyggelse
Det er lite bebyggelse langs elva da den renner for det meste på Finnmarksvidda. Hovedtyngden av bebyggelse i nedbørsfeltet finnes i området rundt Alta. Det bor anslagsvis 7000-8000 mennesker i nedbørsfeltet til vassdraget.
Elver og sideelver
johka = elv på samisk
Fiskeslag
Nedenfor Alta kraftverk er i tillegg disse sortene:
Angelus
Angelus (kort for latinsk Angelus Domini – Herrens engel) er en bønn som i Den katolske kirke tradisjonelt bes tre ganger om dagen; morgen, middag og kveld. Samtidig ringes det i kirkeklokkene, tre ganger tre enkeltslag. Den bes mellom treenighetssøndag og skjærtorsdag; fra påskedag til lørdag før treenighetssøndag bes i stedet Regina Caeli.
Bønnen sammenfatter inkarnasjonens mysterium, det vil si engelens budskap til jomfru Maria og hennes ja til å føde Jesus Kristus.
Klokkeslagene under angelusbønnen er bevart i Den norske kirkes tradisjon med å ringe tre ganger tre slag i klokkene etter hver gudstjeneste.
Herrens engel (Angelusbønnen)
På norsk er bønneteksten slik, når den bes vekselvis:
℣. Angelus Domini nuntiavit Mariæ,
''Ave Maria, gratia plena, Dominus tecum. Benedicta tu in mulieribus, et benedictus fructus ventris tui, Iesus. * Sancta Maria, Mater Dei, ora pro nobis peccatoribus, nunc et in hora mortis nostræ. Amen.''
℣. Ecce ancilla Domini.
℟. Fiat mihi secundum verbum tuum.
℣. Et Verbum caro factum est.
℟. Et habitavit in nobis.
℣. Ora pro nobis, Sancta Dei Genitrix.
℟. Ut digni efficiamur promissionibus Christi.
Oremus.
''Gratiam tuam, quæsumus, Domine, mentibus nostris infunde; ut qui, Angelo nuntiante, Christi Filii tui incarnationem cognovimus, per passionem eius et Crucem ad resurrectionis gloriam perducamur. Per eundem Christum Dominum nostrum.''
℟: Amen.
Bill Bland
Bill Bland (født 28. april 1916 i Ashton-under-Lyne i Lancashire, død 13. mars 2001) var en britisk marxist og optiker som var kjent som en global leder for en bevegelse som støttet Enver Hoxha, den albanske kommunistiske leder.
Bland ble utdannet ved Manchester Grammar School. Blands far var direktør for et trykkeri, men han mistet jobben under den store økonomiske depresjonen på begynnelsen av 1930-tallet, og Bland måtte forlate skolen i en alder av 15 år. Etter et besøk til Sovjetunionen i 1937, flyttet Bland til New Zealand i 1938. Bland returnerte til England i 1950. Han var medlem av Communist Party of Great Britain.
Fylkesvei 4168
Fylkesvei 4168 går mellom Gjemlestad og Hunsbedt i Kvinesdal.
Frem til 2019 hadde veien betegnelsen fylkesvei 802 (Vest-Agder).
Peter Qvam
Peter Qvam (født 12. desember 1822 i Molde, død 11. mai 1907) var en norsk skolemann, kjent for å ha startet tradisjonen med barnetog på 17. mai i 1869.
Hans far var bonde og politiker Ole Larssen Kvam (1782–1844) fra Kvam i Hafslo. Han flyttet til Mek vest for Molde i 1810, og endret senere gårdens navn til Kvam. Hans bror var stortingspolitiker og skolemann Ole Anton Qvam (1834–1904).
Peter Qvam tok eksamen ved Molde middelskole, og flyttet til Christiania i 1842. I 1857 etablerte han Qvams skole i Teatergata 3. Senere flyttet skolen til Mariboes gate 11, og fikk navnet Maribogadens Latin- og Realskole. Her tok en av landets første kvinnelige elever, Charlotte Lund, middelskole-eksamen i 1875. På få år steg antallet kvinnelige elever jevnt, og dette var en viktig faktor da Stortinget i 1878 tillot kvinner å ta middelskoleeksamen. Skolen hadde flere kjente elever, deriblant Arne Garborg.
Qvam ble en god kollega av den noe yngre skribenten Bjørnstjerne Bjørnson, som var en av Qvams timelærere og blant annet drev frem det andre barnetog i 1870, etter Peter Qvam hadde testet det året før med tretti gutter fra sin skole.
Kempten fyrsteabbedi
Kempten fyrsteabbedi var et av Det tysk-romerske rikes største riksklostre, som omfattet det meste av landskapet Allgäu. Benediktiner-abbediet ble opprettet i 752, var fra 1483 et territorial- og fra 1548 et fyrsteabbedi. Ved sekulariseringen i 1803 hadde fyrsteabbediet et areal på rundt 1000 km² og 42 000 innbyggere.
Historie
Abbediet lå i hundre år i stridigheter med biskopen av Konstanz, som Kempten opprinnelig sognet til. Krangelen handlet om det frie valget av abbeden, og ble løst av paven i 1483 ved å eksemptere abbediet, dvs. løse det fra biskopen og gjøre det til et territorialabbedi.
Ved å kjøpe opp godsene og herlighetene til grevskapets lavadel, klarte abbedene i løpet av 1300- og 1400-tallet å danne en sammenhengende territorialstat. Likeledes lå Irsee abbedi mellom 1551 og 1694 under Kempten, men ble et eget rikskloster etter dette. På den andre siden ble byen Kempten en fri riksstad i 1494, slik at Allgäus største by var blitt uavhengig av abbediet. Kempten kjøpte seg i 1525 fri fra abbediets siste rettigheter, og gikk i 1527 over til protestantismen.
Gjennom flere territorielle utvidelser (bl.a. eksklavene Binswangen og Rothenstein) fikk fyrsteabbediet til slutt et areal på rundt 1000 km². Gjennom Reichsdeputationshauptschluss ble klosteret i 1803 opphevet, den geistlige staten ble sekularisert og tilfalt Bayern.
Castle Rushen
Castle Rushen er en middelalderfestning som ligger sentralt i havnen i byen Castletown på øya Man. Festningen vokter markedsplassen til sørøst og med havnen i nordøst.
Grunnlagt av norsk konge
Lokale historikere mener at kong Magnus Berrføtt av Norge var den som muligens reiste festningen første gang på slutten av 1000-tallet, men da i tre. Festningen ble reist for å vokte utgangen til elven Silverburn River som renner ut i havnen og i bukta Castletown Bay. Festningen ble gradvis utbygd i stein i løpet av 1200-tallet og fram til 1600-tallet da Castletown var Mans hovedstad og administrative senter.
Den er i dag, til tross for størrelsen, et av det beste eksemplene på en middelalderfestning i Storbritannia i dag. Det er et museum i festningen som blir drevet av Manx National Heritage som forteller historien om kongene og herrene av Man.
Festningens historie
Festningens tårn av kalkstein var synlig over det meste av øyas sørlige del den gang husene var små. Tårnet er festningens eldste del og dateres tilbake til Mans siste norrøne konge, Magnus III av Man (1252–1265) slik det er nedtegnet i den lokale Krøniken om kongene av Mann og Øyene.
Den engelske kongen Henrik IV bevilget Man til Sir John Stanley i 1405 under betingelsen av en betaling av to jaktfalker for den arvelige rettighet til å skattlegge øya. Stanley-dynastiet varte fram til 1736. Den mest betydelige lord av Man var James Stanley, 17. jarl av Derby, som sammen med grevinne Charlotte de la Tremouille, holdt Man og festningen som et av de siste rojalistiske befestninger under den engelske borgerkrigen. James Stanley dro til det engelske fastlandet for å sloss for den rojalistiske saken, men ble tatt til fange og senere henrettet i oktober 1651. Grevinne Charlotte holdt festningen fram til oktober samme år da et mansk opprør, ledet av manxmannen Illiam Dhone (William Christian) (1608–1663), tvang henne til overgi festningen til de parlamentariske styrkene.
Festningens forfall
På 1700-tallet og framover gikk festningen gradvis i forfall og ble tilslutt omgjort til øyas fengsel. I 1722 ble øyas biskop Thomas Wilson (1698–1755) holdt fengslet for å ha vist forakt for øyas øverste domstol. Festningen ble også et administrativt senter hvor også lokale mynter ble preget foruten å tjenestegjøre som øyas sørlige rettssal. Fra 1891 begynte restaureringen (og med at et nytt fengsel var blitt bygget) inntil festningen ble offisielt overlevert fra den britiske krone til manx’ myndigheter i 1929. Kontrollen over festningen ble gitt til Manx Museum og National Trust i 1988 da den videre restaureringen ble håndtert av Manx National Trust. Castle Rushen ble offisielt gjenåpnet i juli 1991 som en del av øyas utstilling «Story of Mann».
Castle Rushen har også gitt navn til en skole i nærheten, Castle Rushen High School.
Zhumadian kullkraftverk
Zhumadian (Gucheng) kullkraftverk er et kullkraftverk ved Zhengzhou i provinsen Henan i det nordlige Kina. Det har en installert produksjonskapasitet på 600 MW fordelt på to like store blokker. Anlegget ble bygd ut fram til 2009, og har (2012) under planlegging en ytterligere utvidelse med 2 x 1 000 MW enheter. Totaleffekten kommer med dette opp i 2 600 MW.
Utbygger er selskapet NWPCG.
Émile Benveniste
Émile Benveniste (født 1902, død 1976) var en fransk språkforsker med mange viktige arbeider om sammenlignende indoeuropeisk, allmenn lingvistikk og språkforskning.
Mysterna
Mysterna er et tettsted i Göteborg kommune i Västra Götalands län i landskapet Bohuslän i Sverige. I 2010 hadde tettstedet 3 418 innbyggere.
Blåskjerdingen
Fjellet er lett å nå fra flere kanter. Med sin posisjon nær havet og bare omgitt av lavere fjell, er Blåskjerdingen godt synlig flere steder i ytre og midtre deler av distriktet. Fiskerne brukte fjellet som med under torskefisket på Storegga.
På vei opp til Skjerdingen er det et rikt planteliv. Dette ble første gang kartlagt av presten Hans Strøm, som skrev om dette i «Beskrivelse over Søndmør» fra 1766.
Hjuvik
Hjuvik er et tettsted i Göteborg kommune i Västra Götalands län i landskapet Bohuslän i Sverige. I 2010 hadde tettstedet 3 928 innbyggere.
Jevgenij Primakov
Jevgenij Maksimovitsj Primakov (russisk: Евгений Максимович Примаков, født 29. oktober 1929 i Kiev i Sovjetunionen, død 26. juni 2015 i Moskva) var en russisk politiker. Fra 11. september 1998 til 12. mai 1999 var han statsminister i Russland.
Primakov var den siste ordstyrer i det øverste sovjet i Sovjetunionen. Som Russlands utenriksminister fra 1996 til 1998 var han også ansvarlig for å endre utenrikspolitikken fra en ubetinget støtte til USA til et mer nasjonalistisk forsvar av Russlands interesser.
Bakgrunn
Primakov ble født i Ukraina, men vokste opp i Tbilisi i Georgia. I 1953 tok han avgangseksamen ved Moskvas Statlige Institutt for Orientalske Studier og fortsatte utdannelsen ved Statsuniversitetet i Moskva.
Det Russiske Vitenskapsakademi 1970–1989
Fra 1970 til 1977 var han visedirektør for Institutt for Verdens-økonomi og Internasjonale relasjoner ved Det russiske vitenskapsakademi. Fra 1977 til 1985 var han direktør ved Institutt for Orientalske Studier ved Vitenskapsakademiet. Fra 1985 til 1989 var han igjen direktør ved Institutt for Verdens-økonomi og Internasjonale relasjoner.
Politisk karriere 1989–1991
I 1989 ble han formann for Unionens Sovjet (Russisk: Совет Союза, Sovjet Sojuza), et av de to kamrene i Sovjetunionens parlament. Fra 1990 til 1991 var han medlem av kabinettet til president Mikhail Gorbatsjov. I forkant av Gulfkrigen var han Gorbatsjovs spesialutsending til Irak, og hadde samtaler med Saddam Hussein.
Sentrale posisjoner i russisk etterretning 1991–1996
Etter det mislykkede statskuppet i august 1991, ble Primakov første viseformann av KGB. Han var også direktør for SVR fra 1991 til 1996.
Utenriksminister 1996–1998
Som utenriksminister mellom januar 1996 og september 1998, gjorde han seg bemerket som motstander av NATOs ekspansjon inn i den tidligere østblokken. Etter 5 måneders forhandlinger med NATOs generalsekretær Javier Solana, undertegnet likevel Russland en samarbeidsavtale med NATO den 27. mai 1997.
Primakov forsvarte multilaterale avtaler som et alternativ til USAs globale hegemoni etter Sovjetunionens fall og slutten på den kalde krigen. Han fokuserte på økt kontakt med Midtøsten og de tidligere sovjetrepublikkene, og betegnet Russland, Kina og India som et «strategisk triangel» for å motvirke makten til USA. Dette er blitt tolket som en allianse for å hindre revolusjoner i de tidligere sovjetrepublikkene i Sentral-Asia.
Statsminister 1998–1999
Da den russiske Duma i september 1998 avslo president Boris Jeltsins forslag om å la Viktor Tsjernomyrdin fortsette som statsminister, vendte presidenten seg til Primakov som en kompromiss-figur som begge kunne godkjenne.
Som statsminister gjennomførte han en vellykket skattereform. Men hans skepsis mot USA førte også til et brudd med Europa og USA under NATOs invasjon av Kosovo i 1999, som til slutt isolerte Russland som forsvarer av det tidligere Jugoslavia. I 1999 ledet han den russiske delegasjonen som hadde møter med Slobodan Milošević. Den 12. mai 1999 ble han avskjediget av Boris Jeltsin.
Kuloj
Kuloj (russisk: Куло́й) er ei elv i Arkhangelsk oblast i Russland. Den har sine kilder på Belomorsko-Kulojskojeplatået nordøst for Arkhangelsk, og løper ut i Mezenbukta i Kvitsjøen.
Jevgenij Primakov
Politiske aktiviteter etter 1999
I februar og mars 2003 besøkte han Irak som spesialutsending for president Vladimir Putin, og hadde samtaler med president Saddam Hussein, i et forsøk på å hindre den USA-ledede invasjonen av Irak i 2003.
Skogstien (Oslo)
Skogstien (3–7, 2–6) er en vei på Høybråten i bydel Stovner i Oslo. Den går som blindvei sørøstover fra Høybråtenveien, men fortsetter som gangvei til litt forbi Starveien. Fra Høybråtenveien ligger Høybråtenparken langs Skogstien.
Navnet ble vedtatt i 1925.
Fylkesvei 6508
Fylkesvei 6508 (Fv6508) går mellom Skjepphaug og Kløft bru i Rennebu kommune.
Kuloj
Elva er 235 kilometer lang (350 km medregnet tilløpselva Sotka, med et nedbørfelt på 15 400 km². Middelvannføringen ved utløpet er på 150 m³/s. Den renner først østover og skjærer seg ned i en dyp kløft på vei ned fra platået, og endrer så brått retning og renner rett nordover. Elva har hele veien mot Kvitsjøen et ekstremt buktende og meanderende løp. På de nederste 90 km er den påvirket av tidevannet.
Fylkesvei 6508
Før Trøndelag fylke ble opprettet 1. januar 2018 hadde veien betegnelsen fylkesvei 502 (Sør-Trøndelag).
Jevgenij Primakov
Politiske aktiviteter etter 1999
I november 2004 vitnet Primakov som forsvarer for Jugoslavias tidligere president Slobodan Milošević i rettssaken hvor Milošević var tiltalt for krigsforbrytelser.
Kuloj
Sideelver
Kulojs viktigste sideelver, regnet oppover fra munningen, er:
Luoyang kullkraftverk
Luoyang kullkraftverk er et kullkraftverk i provinsen Henan i Kina. Det ligger i byen Luoyang, i prefekturet av samme navn.
Det har en opprinnelig installert produksjonskapasitet på 600 MW, i blokker av 300 MW hver. Det er i ettertid installert 2 x 165 MW og 1 x 75 MW i tillegg. Anlegget ble bygd ut av bl.a NWPCG.
European Low Fares Airline Association
European Low Fares Airline Association (ELFAA) var en organisasjon som ble etablert i 2002 for å representere lavprisflyselskapene. Organisasjonen hadde som mål å fremme felles interesser for sine medlemmer innen forskjellige europeiske institusjoner. Organisasjonen ble nedlagt i 2016 etter at Airlines for Europe ble etablert.
Baoji kullkraftverk
Baoji kullkraftverk er et kullkraftverk i provinsen Shaanxi i det nordlige Kina. Det har en installert produksjonskapasitet på 3000 MW, i blokker av 300-600 MW hver. Anlegget ble bygd ut av bl.a NWPCG.
Feltmarskalk
Feltmarskalk er i noen land den høyeste militære graden, over general. I Tyskland og noen andre land er den tilsvarende graden kalt generalfeltmarskalk.
Graden feltmarskalk benyttes kun av landstyrker (mens generalfeltmarskalk også ble brukt av det tyske flyvåpenet). Motstykket i noen flyvåpen er flyvåpenmarskalk, mens i mariner tilsvarer graden flåteadmiral, storadmiral eller lignende. Som den høyeste graden, kun ansvarlig overfor landets hersker, har utnevnelser til feltmarskalk ofte vært gjort av politiske like mye som militære grunner, og ikke sjelden som en måte å offentlig belønne en dyktig general.
Personlighetstest
Personlighetstest er en psykologisk metode som tar sikte på å vurdere en persons egenskaper og karakteristiske reaksjonsmåter. Den vanligste type personlighetstest er spørreskjemaet, som består av et stort antall spørsmål eller såkalte testledd. På bakgrunn av besvarelsen genereres en personlighetsprofil. Forskning har vist at en like gjerne kan bruke loddtrekning for å velge egnede kandidater til stillinger.
Oversikt
I løpet av de siste hundre årene har forskningen innen psykologi generelt og personlighet generelt utviklet seg kraftig, og det eksisterer i dag en rekke forskjellige type tester. Noen tar sikte på å beskrive alle sider ved personen, mens andre bare beskriver spesifikke områder.
Personlighetstester benyttes i helsevesenet, i arbeidslivet og i skoleverket. I helsevesenet benyttes tester av psykologer og psykiatere til diagnostisering, forskning og terapi. I arbeidslivet benyttes testene i rekruttering, lederutvikling og karriererådgivning. I de senere år har personlighetstester også dukket opp i skoleverket, oftest i forbindelse med karriereveiledning og yrkesvalg.
Personlighetstesters nytteverdi har vært omdiskutert, og i henhold til Norsk Psykologforening så finnes det svært mange useriøse personlighetsttester. En av de som har vært mest kritiske til bruk av personlighetstester er den amerikanske forfatteren Annie Murphy Paul i boken The Cult of Personality Testing. For å gjøre noe med de useriøse testene har Det Norske Veritas utviklet en sertifiseringsordning for å sikre god kvalitet i det norske testmarkedet basert på Sertifiseringsrådet for testbruk i Norge (STN) sitt faglige rammeverk for sertifisering av tester. For øyeblikket er det kun 6 Veritassertifiserte arbeidspsykologiske testbatterier: Shapes, OPQ32r, Hogans Personlighets Inventorium, Master Person Analyse, B5-Plus og Scales.
I følge psykologspesialist og professor Paul Moxnes har forskning vist at loddtrekning i praksis er like passende for å vurdere egnethet.
DNV-sertifisering
Stiftelsen Det Norske Veritas (DNV) er et uavhengig sertifiseringsorgan i Norge som gransker psykometriske tester og sørger for at testene lever opp til internasjonale retningslinjer for hva en god test skal være. DNV-sertifisering fungerer som et kvalitetsstempel og en garanti for at testen leverer det som loves. DNV har sertifisert personlighetstester og andre psykometriske tester siden 2007. Siden den gang har DNV benyttet seg av European Federation of Psychologists' Associations (EFPA) sine krav for testmetoder. DNV har på mange måter overtatt den posisjonen svenske Stiftelsen för Tillämpad Psykologi (STP) tidligere hadde i Norden vedrørerende kvalitetssikring av seriøse testleverandører og testverktøy. For å kunne konkurrere på det norske markedet har for eksempel svenske Assessio sine tester gjennomgått DNV-sertifisering i 2013, deriblant testene MiNT, Matrigma og Measuring and Assessing Individual Performance (MAP).
Standardisering
Felles for de fleste tester er at det er standardiserte målemetoder som beskriver personer gjennom en numerisk skala eller en systematisk kategorisering. Litt forenklet kan det sies at standardisering går ut på at informantene får
Mikkel Eira
Mikkel Eira (født 5. november 1944 i Masi, død 11. oktober 2009 ) var en norsk samepolitisk aktivist som blant annet deltok i sultestreiken i tilknytning til kampen mot utbyggingen av Altavassdraget i 1979 og 1981.
Sametingspresidenten Egil Olli sa i tilknytning til Eiras død: «På vegne av Sametinget og det samiske folk takker jeg Mikkel Eira for hans innsats for den samiske sak. Det idealistiske arbeid Eira og andre sameaktivister gjorde i en vanskelig brytningstid for samiske interesser, har hatt uvurderlig betydning for utviklingen av det samiske samfunn.»
Blånipa
Blånipa er et fjell i Kinn kommune med en høyde på 1 021 meter over havet. Toppen kan nås til fots fra Eikefjord, Norddalsfjorden og Lykkjebøen. Fra Eikefjord er gangtiden til toppen omtrent tre timer.
Personlighetstest
Eksempler på personlighetstester
To kjente tester i populærkulturen er Big Five og 16-Personality:
Skogvollveien (Oslo)
Skogvollveien (5A–37B, 6A–46) er en vei på Økern i bydel Bjerke i Oslo. Den går fra Rabbeveien til Økernveien.
Navnet ble vedtatt i 1925.
Nash Motors
Nash Motors var en amerikansk produsent av biler med hovedkvarter i Kenosha, Wisconsin fra 1916 til 1936. Fra 1936 til 1954 var de bilavdelingen i Nash-Kelvinator Corporation. Produksjonen av Nash-biler ble fra 1954 til 1957 videreført av American Motors Corporation.
Selskapet ble stiftet i 1916 Charles W. Nash, tidligere president i General Motors.
Huaneng Tongchuan kullkraftverk
Huaneng Tongchuan kullkraftverk er et kullkraftverk i provinsen Shaanxi i det nordlige Kina. Det har en installert produksjonskapasitet på 2400 MW, i blokker av 300-600 MW hver. Anlegget ble bygd ut av bl.a NWPCG.
Vaudeville
Vaudeville er musikalsk variert teater, lystspill eller syngespill. Underholdningsformen er også beslektet og blir ofte forvekslet med varieté, farse og revy. Den kom opprinnelig fra Frankrike på 1700-tallet og betegnet da et avsluttende sangnummer i et skuespill.
Opprinnelsen til ordet «vaudeville» er uviss, men har vært forklart med de franske ordene voix de ville (= «byens stemme»). En annen mulig etymologi er stedsnavnet Vau de Vire, en dal i Normandie, som fra middelalderen var kjent for sine satiriske sanger om aktuelle emner.
Den store vaudeville-dikteren i Danmark var Johan Ludvig Heiberg (1791–1860). Hans vaudeviller ble jevnlig framført på Det Kongelige Teater og gjerne med Johanne Luise Heiberg i sentrale roller. Også i Norge ble det skrevet og fremført vaudeville, blant annet av Henrik Wergeland (1808–1845), som for øvrig kunne være kritisk mot de heibergske vaudeviller. Diktet «Paa en Kirkegaard» i hans lyriske debut, Digte. Første Ring (1829, åpner slik:
Vaudeville kunne være ganske dristig. De fem søstrene Lona, Sophia, Inger, Olga og Gertrude Barrison var alle født i København, men utvandret med sin mor til USA i 1886. De gjorde særlig suksess med et nummer der de spurte publikum «Do you want to see my pussy?», og når publikum svarte ja, løftet søstrene skjørtene og avslørte at alle hadde en kattunge gjemt i undertøyet. Også andre dyr gjorde suksess i vaudeville, som Houdinis elefant Jennie og hennes forsvinningsnummer.
Etter 1920 ble interessen for vaudeviller etter hvert erstattet av kino, radio og fjernsyn. En lang rekke senere filmstjerner - som Mae West og Al Jolson - ble hentet fra vaudeville-scenen. Vaudeville i USA på 1800- og tidlig 1900-tall inneholdt gjerne minstrel show, komiske musikkinnslag og annen underholdning der hvite eller svarte artister opptrådte med overdreven blackface-sminke, det vil si utkledd som karikerte «negre».
Napier (bilmerke)
Napier var et britisk bilmerke, eid av firmaet D Napier & Son. De begynte med produksjon av bilmotorer i 1899. Da de konverterte S. F. Edge sin Panhard-Levassor til rattstyring og monterte inn en av sine egne motorer, ble Edge så fornøyd at han gikk inn i en avtale om å selge alt de kunne produsere, så fremt han fikk enerett.
Edge profilerte Napier blant annet i motorsport. I 1902 vant de Gordon Bennet Trophy Race, en fjær i hatten for fabrikken, da det var et av de viktigste løpene på den tiden. Deres siste seier var i 1908.
Napier bygde også båter, båten Napier II fra 1905 satte verdensrekord på vann for en mil på nesten 30 knop (56 km/t).
Allerede i 1904 kom de med en seksylindret motor. De hverken oppfant denne typen motorer eller var de første som brukte de i en bil, men de var veldig tidlig ute med å få det lønnsomt.
I 1904 åpnet de en fabrikk i Boston, USA, for å omgå den amerikanske importavgiften på 45% på komplette biler.
I 1912 kjøpte firmaet tilbake rettighetene av Edge, og utvidet blant annet med å produsere flymotorer. Deres mest kjente produkt var flymotoren Napier Lion i tiden rundt første verdenskrig.
I 1924 opphørte produksjonen av biler, og i 1945 firmaet overtatt av English Electric, og i 1962 endte de til slutt opp som en avdeling i Rolls-Royce.
Maakeberget
Maakeberget er supporterklubben til fotballklubben FK Haugesund. Supporterklubben ble stiftet 8. mai 1996.
Maakebergets styreleder er Kristoffer Hervik. Han tok over stafettpinnen i 2021 etter at Arild Flesjå gav seg etter 14 år som leder.
Maakeberget har faste plasser på Haugesund Sparebank Arena, på Deepocean tribunen på M feltet.
Vinter-OL 1988
Vinter-OL 1988 var de 15. olympiske vinterleker og ble arrangert fra 13. til 28. februar 1988 i Calgary i Canada med 1 423 utøvere fra 57 nasjoner - noe som var ny rekord.
Valg av vertsby
Calgary ble valgt ved avstemning under den internasjonale olympiske komités 84. sesjon i Baden-Baden i Vest-Tyskland 30. september 1981.
Fylkesvei 568
Fylkesvei 568 går mellom Fedje og Austrheim. Veien (unntatt fergestrekningen) er 6,8 km lang.
Historikk
Ferjeforbindelsen mellom Fedje og Austrheim ble opprettet 1962, og gikk mellom Fedje og Hoplandsjøen. Derfra var det ferje videre til Rossnes i Radøy, riksvei 568 fortsatte over Fosnøyna via Mongstad til Vågseidet i Lindås, der den møtte riksvei 57.
1980 ble ferjesambandet Leirvåg–Sløvåg åpnet, strekningen mellom Kaland og Vågseidet ble dermed del av riksvei 57.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Ben Hogan
Ben Hogan (født 13. august 1912 i Stephenville i Texas i USA, død 25. juli 1997 i Dallas) var en amerikansk profesjonell golfspiller. Hogan ble født i Texas og begynte å jobbe som caddie 11 år gammel. Han ble profesjonell golfspiller i 1931. Han var sin tids beste golfspiller, og en av de største gjennom tidene.
Mellom 1938 og 1959 vant Hogan 63 profesjonelle turneringer til tross for at karrieren hans ble avbrutt av andre verdenskrig og en bilulykke der han nesten mistet livet.
Han var kjent for å øve mer enn sine konkurrenter, og hans filosofi gikk ut på å perfeksjonere svingen ved å slå nok baller.
Etter sin karrier grunnla Hogan en golfkølleprodusent (nå eiet av Callaway Golf Company), og køller med hans navn benyttes fortsatt. Hogan spilte aldri på seniortouren, som ikke eksisterte før han var i slutten av 60-årsalderen.
Indrefilet
Indrefilet (musculus psoas major) er den møreste delen av kjøttet, fra under de korte ribbenene i bakre del av kroppen, også kalt hinden hos storfe, lam og svin, samt vilt fra enkelte andre pattedyr. I Norge bruker man for eksempel indrefilet fra hjort, elg og rein.
Vanlige definisjoner av måter å steke et stykke indrefilet som mat, varierer fra rå, medium og til godt stekt, altså gjennomstekt. Tradisjonen med rått kjøtt er uvanlig i Norge og mange i andre land, og er en av få retter, slik som for eksempel også sushi fra enkelte typer fiskekjøtt, som spises uten steking.
Indrefileten utgjøres av den store lendemuskelen (psoas major) som forbinder ryggsøylen og lårbenet, og av hvert dyr får man dermed 2 fileter. En hel, renskåret indrefilet fra kjøttfe kan ha en vekt på rundt 1,5 kg, noe høyere eller lavere avhengig av rasen. Den spesielle mørheten skyldes at muskelen ikke bærer vekt, brukes lite og dermed utsettes for lite bevegelse og belastning. Indrefileten er det dyreste kjøttstykket fra kjøttfe og storvilt.
Førsteklasses indrefilet kommer fra kjøttfe. Kjøttfe slaktes ved 18 måneders alder og enten dyret er av hun- eller hankjønn kalles kjøttet okse- eller biffkjøtt. Både i Storbritannia og i Argentina er Aberdeen Angus regnet som den perfekte kjøttferase med høy grad av intramuskulært fett. Ekte japansk kobebiff kommer utelukkende fra wagyukveg som er oppdrettet i Kobe i Japan. Det er kanskje det beste storfekjøttet som finnes i verden. Dette er kjøtt som koster mange tusen kroner per kilo. Kun cirka 1 % ekte kobebiff eksporteres. Kjøtt fra wagyukveg som er oppdrettet andre steder i verden koster gjerne det halve, men prisen per kilo er fortsatt flere tusen kroner for de beste kvalitetene (A4 og A5). I enkelte land må kjøttet komme fra kviger eller kastrerte ungokser for å få høyeste kvalitetsgradering og pris.
Hancheng kullkraftverk
Hancheng kullkraftverk er et kullkraftverk i provinsen Shaanxi i det nordlige Kina. Det har en installert produksjonskapasitet på 2400 MW, i blokker av 300-600 MW hver. Anlegget ble bygd ut av bl.a NWPCG.
Will Oldham
Will Oldham (født 24. desember 1970 i Louisville, Kentucky) er en amerikansk låtskriver. Han har utgitt plater under sitt eget navn, samt under navnene Palace Music, Palace Brothers og Bonnie Prince Billy.
Diskografi
Album
Konsertalbum
West Bromwich Albion FC
West Bromwich Albion Football Club er en engelsk fotballklubb som spiller i EFL Championship. Klubben ble stiftet i 1878, og var en av tolv klubber som startet The Football League i 1888. «The Baggies», som er kallenavnet til West Bromwich, spiller hjemmekampene sine på The Hawthorns i West Bromwich. Byen West Bromwich ligger i den engelske regionen Vest-Midlands, rett nordvest for Birmingham.
Øvre Mjelde
Øvre Mjelde er en samling av gårder i øvre del av Mjeldalen på Osterøy, Vestland fylke. Mjeldalen er delt i tre områder, Øvre-, Midt- og Nedre Mjelde.
Øvre Mjelde (Øvste-Mjedla) var opprinnelig et tradisjonelt klyngetun beliggende på en høyde midt i Øvre Mjelde med teiger fordelt i området, smalhus og uteløer (vårflor). Trolig svært gammel bosetning siden dalen er godt egnet til jordbruk. Utskifting ble foretatt i 1890-årene og de fleste husene ble flyttet til de nye beliggenhetene. Dalens skole ble lagt dit, men er nå revet. Gammel bosetning hvor flere gravhauger er registrert på Træ, hvorav noen er gravd ut av Bergen Museum tidlig på 1900-tallet og en som fremdeles befinner seg på Træ (fredet) ved hovedveien i Blautmyrsvingen. Træ ble tidligere brukt som samlingsplass, eksempelvis ved feiring av 17. mai. Spor av gamle veianlegg og spor av smie. Flere husmannsplasser som nå er borte; Kaltrahaugen, Risane, Bogen, Breidalen m. fl. Det eksisterer en tegning av det gamle tunet, sett fra oppsiden i dalen.
West Bromwich Albion FC
Spillerstall
''Oppdatert 1. mars 2023.''
Øvre Mjelde
Øvre Mjelde består av relativt mange mindre bruk. Som illustrasjon kan benevnes brukene omtalt fra øverst til nederst (på dialekt)som på 1950-tallet: Sivertane, Selvikane, Nystykket, Mångsane, Kaltræ, Tostnane, Skaftn, Barbuane, Jornane, Hekland og Steffensen. De mange brukene sier også noe om brukenes gode næringsmessige avkastning, idet 9 av 11 bønder hadde dengang gårdsdrift som hovedinntekt. Tilgang på skog er begrenset men dalen hadde et lite felles sagbruk til frem på 1960-tallet hvor man skar tømmer til eget bruk. Det ble dyrket korn frem til på 1960-tallet, men det står kun ett kvernhus igjen. Viktigste kornslag var bygg, rug og havre. Hovedproduksjon var kyr (melkeproduksjon) og sauehold, samt poteter. Dalen egner seg ikke til dyrking av frukt (kun eget bruk), men det var et gartneri (grønnsak og blomster) på ett bruk frem til på 1970-tallet. I dag er gårdsdriften sterkt redusert.
Titulærbiskop
En titulærbiskop er en biskop som ikke har en reell ledelsesfunksjon over et eksisterende bispedømme. Tittelen brukes i den katolske kirke og ortodokse kirker om prelater som har rangen av en biskop (dvs. er ordinert som biskop), men utøver andre kirkelige oppgaver enn å lede et bispedømme. Siden kirkeretten krever at enhver biskop må ha et bispesete, får titulærbiskoper tildelt et historisk, opphevet bispesete (titulært bispedømme).
Hvis de opphevede bispedømmene var metropolitan- eller andre erkebispedømmer, har de respektive prelatene rang som titulære metropolitter eller erkebiskoper. Per 2009 fantes det i den katolske kirken totalt 95 titulære metropolitter, 88 øvrige titulærerkebiskoper og 1904 vanlige titulærbiskoper.
Tittelen gis blant annet til ledere av særkirker som ikke er bispedømmer (apostoliske prefekturer, vikariater, territorialprelaturer osv.), til hjelpebiskoper, til apostoliske nuntiuser og til prelater med embeter i den romerske kurie. De to sistnevnte gruppene blir oftest utnevnt til titulærerkebiskoper. Et eksempel er pavens nuntius til de nordiske landene, Emil Paul Tscherrig, som ikke leder noe bispedømme, men er titulærerkebiskop av Voli. Voli var et bispedømme i Karthagos kirkeprovins i Nord-Afrika.
De titulære bispesetene var opprinnelig blant annet bispeseter i Nord-Afrika og Vest-Asia, som har gått under som en følge av islams utbredelse. Behovet for titulærbiskoper har imidlertid etter hvert økt utover tallet for disse tapte bispesetene. På 1900-tallet har paven derfor begynt å ta i bruk blant annet europeiske bispeseter som har blitt opphevet av andre årsaker (f.eks. sammenslåinger).
Situasjonen er noe mer kompleks for titulære patriarker. Ofte omtales alle patriarker uten egen kirkelig jurisdiksjon som titulære. Dette omfatter imidlertid også enkelte patriarker som faktisk har sete i patriarkatet sitt (per i dag gjelder dette patriarkatene Jerusalem, Lisboa og Venezia). Det romersk-katolske patriarkatet Østindia og de melkittisk-katolske patriarkatene Alexandria og Antiokia er derimot rene ærestitler. Flere titulære patriarkater har blitt opphevet eller vært vakante siden 1964, mens de opphevede patriarkatene Aquileia og Grado har blitt «gjenopplivet» som titulære metropolitanerkebispedømmer i 1969.
Torslanda
Torslanda er en tettbebygd område på øya Hisingen i Göteborg kommune i Västra Götalands län i landskapet Bohuslän i Sverige. I 2005 var Torslanda regnet som et eget tettsted, og hadde da 10 129 innbyggere. I 2010 var det vokst sammen med tettstedet Göteborg og ble da regnet som en del av dette.
Rud skole
Rud skole kan vise til:
Hallvard Frøysnes
Før han tok lærerutdanning hadde Frøysnes tatt landbruksskole og gått på Hornnes landsgymnas. Han var også aktiv i idrett og kretsmester i stille lengde og høyde.
Oosterscheldekering
Oosterscheldekering (kering betyr barriere) er den største av Deltaprosjektets tretten deler. Prosjektet ble satt i gang for å forhindre at store deler av Zeeland og Nordsjøkysten igjen skulle bli ramponert av springflo eller ekstremt høyvann ved storm, slik som det skjedde under de watersnood i 1953. Ikke bare beskytter Oosterscheldekeringen området rundt Oosterschelde mot springflo, den er også en del av riksvei N57 mellom Schouwen-Duiveland og Noord-Beveland. Den ble offisielt åpnet av Dronning Beatrix 4. oktober 1986. Oosterscheldekering er designet slik at den skal holde i 200 år.
Innledning
Barrieren har 62 store slusedører fordelt over en fire kilometer lang del av diket. Disse beveges vertikalt og kan stenges når vinden når en styrke på ni beaufort (storm) og ved springflo. Slik forhindres høyvannet fra å nå Oosterschelde. Dørene kan stenges både manuelt og automatisk. Om vannet forventes å stige til tre meter eller mer over NAP (NAP er tilnærmet sjønivå), stenges slusedørene av tilsynspersonellet fra sentralen i Ir. J.W. Topshuis på øyen Neeltje Jans. Hvis ingen er til stede, vil dørene lukkes automatisk når nivået er høyere enn tre meter. Etter at barrieren ble åpnet har slusedørene blitt stengt 23 ganger, testing av dørene ikke medregnet. Årlige driftsutgifter er på 17 millioner euro.
Ikke stengt men halvåpen
Opprinnelig var det meningen at forbindelsen mellom Oosterschelde og Nordsjøen skulle stenges med en demning. I slutten av '60-årene begynte konstruksjonen av demningen ved at flere kunstige øyer ble anlagt, blant annet Roggenplaat (1969), Neeltje Jans (1970) og Noordland (1971). På slutten av 1973 var demningen fem kilometer lang, men etter tallrike protester fra miljøorganisasjoner ble konstruksjonen midlertidig stoppet i juli 1974. For å undersøke saken nærmere, og å finne en løsning som var tilfredsstillende, ble en rådgivende kommisjon (Commissie Klaasesz) oppnevnt av regjeringen. I 1976 ble det bestemt at de resterende fire kilometrene skulle bli utrustet med slusedører. Normalt sett er disse ikke stengt, men åpne slik at tidevannet kan gå sin gang, og dermed holdes saltvannsbiotopen på innsiden av barrieren i stand. Det er på denne måten dessuten fremdeles mulig å drive fiske i Oosterschelde.
Tan (kaninrase)
Tan er en rasekanin som stammer er fra England. Grunnfargen er som oftest svart. Tan er en typisk utstillingskanin, den ble først vist på utstilling i 1887. Tanen ble tatt opp i den Engelske standarden i 1891.
Oosterscheldekering
Byggingen av barrieren
I april 1976 ble arbeidet på den største, dyreste og vanskeligste delen av Deltaprosjektet gjenopptatt. Barrieren består totalt av 65 betong-pilarer og 62 42 m brede slusedører av stål. På Neeltje Jans ble de store betongpilarene støpt i en tørrdokk som lå 15,2 m under sjønivå og var 1 km² stor. Tørrdokken var delt i fire, og da alle pilarene i en del var ferdige, ble denne satt under vann. Det spesialbygde kranskipet Ostrea (latin for østers) ble da satt inn for å transportere pilarene til deres endelige plass i barrieren. Hver pilar er mellom 30,25 m og 38,75 m høy med en maksimal vekt på 18 000 tonn; gjennomsnittlig trengtes 7 000 m³ betong til en pilar. Byggetiden for én pilar var omtrent 1,5 år; hver tredje uke begynte man på en ny. Slik ble det arbeidet døgnkontinuerlig på opptil 30 pilarer samtidig. To reserve-pilarer står på arbeidsøyen Neeltje Jans.
Tan (kaninrase)
Farge
Tan er godkjent i fargerne svart, blå, brun og ekornfarget.
Oosterscheldekering
Byggingen av barrieren
Pilarene ble plassert på spesiallagde matter som sørger for at sanden ikke vaskes bort under dem. Disse mattene ble lagt på havbunnen av et annet spesialbygd skip, Cardium. Før noe av dette kunne gjøres, hadde et tredje spesialskip, Mytilus, sørget for at sanden under pilarene var mer kompakt enn i området rundt. Dette ble gjort med en spesiell teknikk (vibrasjoner).
Tan (kaninrase)
Vekt
Vekten ligger på ca. 2,5 – 3,2 kg, helst skal vekten ligge så nære 3 kg som mulig.
Oosterscheldekering
Byggingen av barrieren
Den siste slusedøren ble heist på plass 26. juni 1986 og 4. oktober samme år åpnet den nederlandske dronningen barrieren med ordene ''De stormvloedkering is gesloten. De Deltawerken zijn voltooid. Zeeland is veilig.'' (no.: Springflobarrieren er stengt. Deltaprosjektet er ferdig. Zeeland er trygt.) I 1997 viste det seg at hun ikke hadde hatt 100 % dekning for disse ordene: Hun gjentok dem da hun offisielt tok Maeslantkering ved Hoek van Holland i bruk 10. mai 1997. Prinsesse Juliana åpnet veien over Oosterscheldekering 5. november 1987, et år etter at demningen offisielt ble tatt i bruk. Regjeringens avgjørelse om at barrieren skulle være halvåpen gjorde at Oosterscheldekering overskred budsjettet. Grunnen til dette var å finne i tekniske problemer.
Konstruksjonsflåten
Fire ulike skip ble designet for å utføre spesifikke oppgaver under dette prosjektet, alle fikk navn etter ulike skalldyr:
Ivar Rødningen
Ivar Rødningen (født 1957) er en norsk illustratør, modellør og animasjonsfilmskaper. Han har utdannelse fra Westerdals Reklameskole, men er selvlært som modellmaker.
Rødningens mottok i 1983 gull i designkonkurransen Form, forløperen til Gullblyanten, og seinere priser i den amerikanske konkurransen Dimensional Illustrators Awards.
Fylkesvei 4166
Fylkesvei 4166 går mellom Åmot og Hundsbet bru i Kvinesdal kommune. Veien er 3,4 km lang.
Viejo Molino San Bernardo
San Bernardo eller Viejo Molino San Bernardo er en by i kommunen Pando i Canelones-departementet i det sørlige Uruguay. Byen har 456 innbyggere.
Bådteatret
Bådteatret (The Boat Theatre) ligger på en gammel lekter som er fortøyd i Nyhavn i København. Lekteren ble bygget på Burmeister & Wain i 1898, og har vært teater siden 1972.
Viejo Molino San Bernardo
Befolkning
Viejo Molino har 456 innbyggere (beregning 2011).
Kilde:
Bådteatret
I sesongen 2005–2006 hadde Bådteatret fokus på Polen og polakkene, for besetningen var blitt nysgjerrige på å få vite mere om Danmarks nye EU-partner – og for å finne ut av hva som rørte seg i det polske teaterlivet.
Bådteatret spilte i november 2005 Slawomir Mrozekz Karol og  Gerz Feigenbergs Slagtehuset – når svinehunden glammer.
29. april–17. mai 2006 spilte de Jeppe på Berget av Ludvig Holberg instruert av Anna Augustynowicz. Jeppe og Nille ble spilt av polske skuespillere på polsk, baronen og hans tjenere av danske skuespillere. Teatret skriver:
<BLOCKQUOTE>
Jeppe på Berget er historien om fyllebøtten og bondeknølen, som havner i Baronens seng og til slutt ender tilbake på realitetens søppeldynge, blir her historien om møtet mellom østeuropeisk kaos og vesteuropeisk arroganse.
Da stykket hadde spilt i Danmark seilte Bådteatret til Polen for å spille der i mai–juni 2006.
Shapes
Shapes er en personlighetstest som benyttes i arbeidslivet. Shapes er en test som muliggjør detaljert kartlegging av en person på et interaktivt, operasjonelt, intellektuelt og emosjonelt nivå. Shapes tar bare 15 minutter å gjennomføre, gir pålitelig informasjon og genererer høyt differensierte profiler. Testen er godkjent av Det Norske Veritas som en av svært få personlighetstester i Norge.
José María Olazábal
Han deltok som spiller på det europeiske Ryder Cup-laget sju ganger, og var kaptein for det vinnende laget i 2012.
Som amatør
Olazábal hadde en fremgangsrik karriere som amatørspiller, og vant blant annet det britiske amatørmesterskapet i 1984.
Som profesjonell
Han ble profesjonell i 1985. Den høsten vant han Europatourens kvalifiseringsskole, og kunne dermed debutere på Europatouren i 1986. Allerede i sin første sesong på touren vant han to turneringer, ble nummer to på Order of Merit, og tok også tittelen Årets nykommer.
Olazábal har fått flere sesonger ødelagt av sykdommen revmatoid artritt. Han gikk glipp av Ryder Cup i 1995, og samtlige major-turneringer i 1996, og det var snakk om at karrieren var over.
I 2013 ble han tildelt Fyrsten av Asturias' pris for sport.
Oldsmobile
Oldsmobile er et amerikansk bilmerke og produsent som var i produksjon fra 1897 til 2004, og på de 107 årene produserte de over 35 millioner biler, og minst 14 millioner av disse ved fabrikken i Lansing i Michigan. Da det ble nedlagt var Oldsmobile USAs eldste bilmerke, og også et av verdens eldste etter Daimler Motoren Gesellschaft og Peugeot.
Selskapet ble stiftet av Ransom E. Olds, og han solgte det til General Motors i 1908.
Delphin Strungk
Delphin Strungk (1601–1694) var en organist og komponist av den nordtyske orgelskole.
Liv
Om Strungks tidlige år er ingenting kjent. Det kan påvises at han i 1631 var Melchior Schildts etterfølger som organist i Wolfenbüttels Mariakirke. I 1634 ble han hofforganist i Celle. I 1637 overtok han organistposten ved St. Martini-kirken i Braunschweig, men fast ansettelse fikk han først to år senere. Han hadde sannsynligvis også andre gjøremål, for eksempel oppførte han en musikalsk komedie ved rådhuset. Ifølge Johann Gottfried Walthers Musikalisches Lexikon overtok han gradvis fem organistposter i byen. Pliktene det medførte delegerte han til sine barn og elever. I 1649 ble Strungk organist ved St. Petri- og i 1667 ved St. Magni-kirkene i Braunschweig.
Innen Braunschweig var Strungk en berømt organist. Ifølge Walter «trakterte [han] orgelet så godt at han … tiltrakk seg mange elever fra fremmede land».
Strungk var venn av Heinrich Schütz. Delphins sønn Nicolaus Adam ble også musiker.
I sine orgelverker brukte Strungk gjerne koloraturer, og vekslet ofte mellom ornamenterte og mer nøkterne partier, omtrent som Heinrich Scheidemann. Strungk skrev dessuten også lieder.
Weihe kullkraftverk
Weihe Tongchuan kullkraftverk er et kullkraftverk i provinsen Shaanxi i det nordlige Kina. Det har en installert produksjonskapasitet på 1800 MW, i blokker av 300-600 MW hver. Anlegget ble bygd ut av bl.a NWPCG.
Tom Morris jr.
Tom Morris jr., også kjent som Young Tom Morris, (født 20. april 1851, død 25. desember 1875) var en av pionerene innen profesjonell golf. Han ble født i St. Andrews i Skottland, kjent som «golfens hjemsted». Hans far, Tom Morris sr. eller «Old Tom Morris», var greenkeeper på St. Andrews Links og hadde vunnet The Open Championship fire av de første åtte årene.
«Young Tom» vant The Open i 1868, 1869, 1870 og 1872. I 1869 tok han seieren, mens hans far kom på 2.-plass – en unik hendelse i mesterskapet. «Young Tom» fikk beholde det originale mesterskapstrofeet – The Challenge Belt – etter sine tre seire på rad, så et nytt trofé – pokalen The Claret Jug – ble innkjøpt for den neste turneringen i 1872, og hans navn ble det første til å bli inngravert på pokalen.
Morris var kjent for sin enestående putting og hans evne til å spille ypperlig golf i all slags vær. Han spilte i The Open for siste gang i 1874. Det neste året mistet han sin kone og sønn i barsel, og Morris døde selv samme år på første juledag, kun 24 år gammel.
Rebel Meets Rebel
Rebel Meets Rebel er et prosjekt startet av Pantera-medlemmene «Dimebag» Darrell på gitar, Rex Brown på bass og Vinnie Paul på trommer. De fikk med seg country-stjernen David Allan Coe og spilte inn et album sammen som ble gitt ut 2. mai 2006. Albumet har fått navnet Rebel Meets Rebel og krysser heavy metal med country.
István Somodi
István Somodi (født 22. august 1885, Cluj-Napoca, død 8. juni 1963, Cluj-Napoca) var en ungarsk friidrettsutøver som deltok i de olympiske leker 1908 i London.